انگلستان تاریخی نینگ اینگ کتته واکسین پروسه سی نی بوگون باشلتدی.
فایزر و بایونتیک تامانیدن مشترک روشده ایشلب چیقاریلگن ینگی تور کرونا ویروس (کووید 19) واکسینی, بیرینچی بولیب 90 یاشلی مارگریت کینان گه تطبیق ایتیلدی.
کینان, 91 یاشی گه کیرمسدن بیر هفته آلدین انگلستان نینگ مرکزی ده کانوینتری ده گی محللی کسلخانه ده بوگون ایرته لب واکسین قیلیندی.
انگلستان ده بیرینچی باسقیچده 400 مینگ کیشی نینگ ایمله نیشی (واکسین قیلینیشی) کوتیلماقده.
ایمله ش پروسه سی بیرینچی بولیب کتته مرکزلر و کسلخانه لرده باشله دی.
عینی دمده ایمله ش پروسه سی اوچون ایریم ستدیوم و سپورت مرکز لری کبی بویوک جای لردن هم استفاده ایتیله دی.  عایله داکتر لری بیلن دواخانه لر هم اوشبو پروگرام گه کیریتیله دی.
بیرینچی باسقیچده 50 کسلخانه گه آلیب باریلگن اوشبو واکسین لر, منفی 70 درجه ده سقلنماقده.
بیلجیم دن انگلستان گه یوباریلگن فایزر- بایونتیک واکسین لری انترنت آرقه لی هم کوزه تیله دی.
واکسین 20 کون لیک بیر آره بیلن ایککی دوز شکلیده تطبیق ایتیله دی.
بیرینچی بولیب 80 یاشینی تولدیرگن و قری لر اویی ده یشیاتگن کیشی لر, اوشبو اویی لرده ایشلیاتگن لر و ساغلیق پرسونلی نینگ ایمله نه دیگن لیگی بیلدیریلدی.
توقسان تورت یاشلی ملکه ایککینچی ایلیزابیت بیلن 99 یاشلی ایری شهزاده فلیپ نینگ هم کیلگوسی هفته ده ایمله نه دیگن لیگی ادعا ایتیلماقده.
انگلستان ده کووید 19 دن اولگن لر سانی 61 مینگ 434, ویروس نی یوقتیریب آلگن کیشی لر سانی ایسه بیر میلیون 737 مینگ 960 نفر گه ییتدی.
انگلیس خلقی نینگ کوپچیلیگی کرونا ویروس گه قرشی کوره ش بوییچه حکومت نی تنقید ایتماقده. آلیب باریلگن تحقیقات لر گه کوره, انگلیس خلقی نینگ 57 فایزی, حکومت نینگ کرونا گه قرشی کوره ش بوییچه موفق ایمس لیگی نی بیلدیرماقده.
انگلستان ده کرونا ویروس بوییچه تدبیر لر گه قرشی عکس العمل لر هم دوام ایتماقده.
مشهور بیر مغازه نینگ پایتخت ده گی شعبه سی گه کیرماقچی بولگن یوزلب ماسک سیز یاش لر, کوچه نی یاپیب قویدی.  اوشبو دایره ده پولیس 4 کیشی نی نظارت آستی گه آلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
